पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संकटकाल के इस दौर में सबसे बड़ी मुश्किल उन लोगों के लिए हो रही है जो अपने घरों में अकेले रह रहे हैं। यदि उन्हें संक्रमण हो जाए तो इलाज मिल पाने में कठिनाई हो रही है। यदि मौत हो जाती है तो कोई हाथ लगाने वाला नहीं मिल रहा है। ऐसा ही एक मामला आगरा में सामने आया है।
यहां एक बुजुर्ग महिला की मौत के बाद विदेश में रह रहे उसके बेटों ने आ पाने में असमर्थता जता दी। वहीं, कोरोना के डर से पड़ोसियों ने भी शव को हाथ लगाने से इंकार कर दिया। तब पुलिस वाले पीपीई किट पहनकर मृतका के घर पहुंची और शव को पोस्टमार्टम हाउस पहुंचाया।
विदेश में रहते हैं बेटे, पति मुंबई में
दरअसल, थाना ताजगंज की जयपुरिया सनराइज कालोनी में रहने वाली शारदा पत्नी महेश की सोमवार रात मौत हो गई। उनके दोनों बेटे विदेश में रहते हैं और पति मुंबई में रहते हैं। खांसी, जुकाम और बुखार के बाद मौत होने से कालोनी के अन्य लोग शव के पास तक जाने से डर रहे थे।
पति के आने का पुलिस कर रही इंतजार
बेटों से संपर्क करने पर उन्होंने आने में असमर्थता जता दी और पति ने एक दिन बाद आने की बात कही। ऐसे में थाना ताजगंज पुलिस ने कोविड नियमों का पालन करते हुए शव को कफन में लपेट कर पोस्टमार्टम हाउस भिजवाया। अब उनके पति महेश के आने का इंतजार किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn